Bonaventure des Périers

Bonaventure Des Périers (ca. 1510–1544) var en fransk renessansedikter. Hans ry har i ettertiden havnet i skyggen, sett på som en kompetent, men uinspirert poet av enkelte, i sin tid vurdert som farlig, gudløs libertiner.«Bonaventure Des Périers (d. ca.1544)» , University of Virginia Library

Hans omdømme hviler i dag bortimot utelukkende på Cymbalum mundi en françois (1537), fire kryptiske dialoger om religiøse kontroverser i hans samtid som vakte anstøt hos både katolikker og protestanter. Jean Calvin kom med sterke fordømmelser. Des Périers skrev religiøs poesi, men også tekster av sekulært vesen. Hans novellesamling Nouvelles récréations et joyeux utmerker seg delvis med en frisk, realistisk fortellerkunst. Han hadde en selvbevisst fortellerteknikk og en språklig fascinasjon. Hans gåtefull religiøse syn kan nok vurderes mer nøytralt og imøtekommende dag. 1500-tallets litterære Frankrike var paradoksalt, også mer framtredende forfattere som Margrete av Navarra, som var hans beskytter, og Clément Marot skrev en mangfoldig litteratur som kan gi en del vanskeligheter for moderne lesere.

Des Périers forlot Paris, og etter en tids vandring bosatte han seg til sist i Lyon, hvor han levde i fattigdom inntil han i 1544 avsluttet elendigheten med å la seg falle på sverdet. I 1544 ble hans samlede verker trykket i Lyon. Denne boken, Recueil des Œuvres de feu Bonaventure des Périers, inkluderer hans dikt, Traité des quatre venus cardinales après Sénèque, og en oversettelse av dialogen Lysis til Platon.The literature of the french renaissance, CUP Archive, s. 14 En ny samling kom i 1558.

 Referanser 

Kategori:Franske forfattere
Kategori:Franske lyrikere
Kategori:Personer fra departementet Côte-d'Or